ציפי שביט

ציפורה (ציפי) שביט (נולדה ב-1 באפריל 1947) היא שחקנית, קומיקאית, סטנדאפיסטית, מדבבת, זמרת, מנחת טלוויזיה וכוכבת ילדים ישראלית; זוכת פרס מפעל חיים של האקדמיה הישראלית לקולנוע וטלוויזיה בתחום הילדים והנוער. שביט נולדה בקיבוץ נווה ים לאורה ומשה שביט. אביה שימש כמנהל אגף הדיג במשרד החקלאות ועל שמו מעגנת שביט בנמל הקישון. גדלה ברמת גן ואת לימודי התיכון עשתה בתיכון בליך. שירתה בצה"ל בצוות הווי פיקוד דרום. זמן לא רב לאחר שחרורה מצה"ל, לאחר שהשתתפה בסרט "השכונה שלנו", שיבץ אותה האמרגן אברהם דשא (פשנל) בהצגת הבידור "דבר מצחיק קרה לי בדרך לסואץ" (1968) שכתב שאול ביבר, אך ההצגה ירדה תוך זמן קצר מהבמות עקב מחאתה של משפחה שכולה. באותה השנה הופיעה במחזמר המצליח "הלו, דולי!" בכיבובה של חנה מרון. כמו כן פרסמה תקליט בן ארבעה שירים בהדרכתו המוזיקלית של רפי בן-משה. ב-1969 שיחקה בתפקיד אורח בסרטו של אפרים קישון "תעלת בלאומילך". ב-1971 השתתפה במופע הבידור הגדול "ג'אמבו", ושרה בו את שירה הידוע "כולם הלכו לג'מבו". ב-1972 השתתפה בהצגה "שוקולד מנטה מסטיק - קונגרס הצחוק הציוני", ושיחקה בסרט "נחצ'ה והגנרל". החל מאמצע שנות ה-70, שנות ה-80 ובמהלך שנות ה-90 שביט נחשבה לכוכבת ילדים גדולה בישראל. היא השתתפה במופעי ילדים רבים בכל רחבי הארץ, הוציאה תקליטי ילדים וכיכבה בתוכניות טלוויזיה המיועדות אליהם. בין המופעים לילדים בכיכובה היו: "בילבי", "ציפי ציפי בנג בנג", "טמבולינה" (המורכב משירי השחקן דני קיי), "קרנבל ביער", "ציפי קונץ", "פסטיבל ציפי שביט". שביט הוציאה מספר תקליטים לילדים שזכו להצלחה גדולה, השתתפה תשע פעמים בפסטיבל שירי הילדים, והנחתה אותו שלוש פעמים, וכן השתתפה בחמישה מופעי הפסטיגל, והנחתה אותו פעמיים. בין שיריה לילדים שהפכו ללהיטי ילדים היו: "ברבאבא", "מר אפצ'י", "אבגדה", "אני ג'ינג'י" "הייתי הילד הכי קטן בכיתה" ו"טמבולינה". שביט שיחקה בתוכניות טלוויזיה רבות המיועדות לילדים, בעיקר בערוץ הראשון. בסוף שנות השבעים ועד אמצע שנות השמונים כיכבה בתוכנית הילדים "ציפיטפוט" בטלוויזיה החינוכית. בשנת 1982 הנחתה והשתתפה בפסטיגל לצד נתן דטנר. בשנת 1984 הופיעה במופע "בילבי" ושם גילמה את התפקיד הראשי. בשנת 1986 השתתפה בתוכנית הילדים המצליחה "הופה היי". בשנת 1987 יצאו לאור הספר וקלטת השמע "ציפה היי" ובהם שירים, סיפורים ובדיחות מפי שביט. הופיעה בתפקידי אורח בתוכניות "פרפר נחמד", "הצצקנים" ו"מסיבת גן". בשנת 1989 הנחתה והשתתפה בשנית בפסטיגל לצד ספי ריבלין, וחנה לסלאו. ב-1990 כיכבה בסדרת הטלוויזיה "ציפי בלי הפסקה". לצד חברה הקומיקאי ספי ריבלין. ב-1994 הופיעה בתוכנית הטלוויזיה "הכל נשבר במשפחה" יחד עם דב רייזר. בסוף שנת 1992 הקליטה עם נתן דטנר שלוש קלטות וידאו לילדים על פי הספרים "100 שירים ראשונים" ו"100 סיפורים ראשונים" (מבית "קלסיקלטת"). ב-1996 השתתפה בשלישית בפסטיגל. ב-1998 העלתה עם חני נחמיאס את המופע המשותף "מותק, הילדות התחברו" שבעקבותיו שתיהן גם שיחקו בתוכנית הטלוויזיה "מותק הילדות בשבת". באותה שנה השתתפה בשתי קלטות הילדים "טמבולינה והפיסטוקים" לצד ליאור כלפון. בחנוכה 2002 השתתפה במחזמר "צי.פי חברה מכוכב אחר". בחנוכה 2004 השתתפה במחזמר "מאמא מיה" לצידה של שירי מימון. בחנוכה 2005 חזרה להשתתף בפסטיגל שנקרא "פסטיגל גיבורי על". בחנוכה 2008 השתתפה ב"מותק של פסטיבל". בחנוכה 2013 חזרה לשתף פעולה עם חני נחמיאס והציגה פעם נוספת את הצגת הילדים "מותק, הילדות התחברו". בפסח 2013 לקחה חלק במופע "האוצר הנעלם" שהתרחש במיני ישראל לצד דון לני-גבאי, חני נחמיאס, עודד פז ועוד. ב-2014 שיחקה בסדרה "מיכל הקטנה והטונטונים" ששודרה בערוץ ניק ג'וניור שם שיחקה בתפקיד סבתא ציפי, לצד מיכל הקטנה, ודקלה הדר. בחנוכה 2017 השתתפה בשנית ב"מותק של פסטיבל". ב-2019 הופיעה בסדרה "מורובוט" לצד מאיה ורטהיימר. בחנוכה 2019 שיחקה במחזמר "בילבי" לצידה של נלי תגר בתפקיד גברת פריסיליוס. ב-2020 לקראת חנוכה של אותה שנה, חזרה להופיע בפסטיגל במסגרת חגיגות ה-40 למופע, שהוקלט מראש ולא בוצע באולמות מול קהל אלא צולם לאתר הפסטיגל, בעקבות מגפת הקורונה, זמן קצר לפני תחילת מתן חיסונים נגד קורונה. ב-2022 החלה לשחק בסדרת הילדים "שקשוקה" בכאן חינוכית בתפקיד פנינה, חברה טובה של נעמי (רבקה מיכאלי). ב-2023 העלתה ביוקיד אלבום שירים בשם "השירים הגדולים של ציפיצפונת" (ובו חלק מהשירים שלה באנימציה, לדוגמה: "כולם הלכו לג'מבו", "ציפיטפוט" ו"הייתי הילד הכי קטן בכיתה"). השירים משודרים בערוץ הכוכבים ובערוץ בייבי. באותה שנה תשתתף בפעם השלישית במותק של פסטיבל. שביט שיחקה בסרטי הקולנוע "השכונה שלנו" (1968), "הצד השני" (1968), "תעלת בלאומילך" (1969), "לופו" (1970), "התרוממות" (1970), "נחצ'ה והגנרל" (1972), "הבלש האמיץ שוורץ" (1973), "מתנה משמיים" (1973) ו"אחד באפריל" (1989). בשנת 1983 השתתפה בהצגה "האידיוטית" בהפקת תיאטרון "לילך". בשנת 1984 שיחקה בסרט המערכונים "פעם אחת". ב-1995 העלתה שביט את מופע הבידור "למבוגרים בלבד", לאחר שבמשך שנים רבות הופיעה כמעט אך ורק במופעי ילדים. המופע הצליח ובעקבותיו אף הועלה בשנת 2000 מופע נוסף שנקרא "שביט 2000". בשנת 1998 שברה את שיא גינס בתוכניתו של דודו טופז כאשר שרה את שירו של יורם טהר-לב "יש חריץ מסוכן בהור ההר", היא שברה את שיא השירה לשיר קצר וביצעה אותו ב-58 שניות. בשנת 1998 השתתפה שביט במופע "פעמוני היובל". בשנת 2002 השתתפה במופע למען ארגון "וראייטי". היא לקחה בו חלק עד סיומו, על אף שבמהלכו שברה את ידה לאחר שנפלה מאחת ממדרגות הבמה. מיד בסיום ההופעה פונתה לבית החולים. ב-2005 העלתה את המופע למבוגרים "ספונג'ה והעיר הגדולה" יחד עם חני נחמיאס ועירית ענבי. בשנת 2006, החלה להנחות את תוכנית המציאות "לרדת בגדול" בערוץ 10, בה אנשים כבדי משקל מנסים להוריד במשקל. בחירתה לתפקיד נבעה בין היתר מדיאטה שעשתה, לאחר שנים שבהן הייתה מזוהה בעצמה כאישה מלאה. ב-2011 השתתפה כשופטת לצד ספי ריבלין ושלמה בראבא בתוכנית הבידור "הצחקת אותנו" ששודרה בערוץ 2. שנה לאחר מכן, שימשה שופטת בתוכנית הסטנדאפ "תצחיק אותי" בערוץ 24, לצד עודד מנשה. בשנת 2013 החלה להשתתף בקומדיה "דרושה עוזרת", בבימויו של רוני מנדלסון ובהשתתפות דפנה דקל, ערן איוניר, עודד מנסטר וליאת אזר. בספטמבר אותה שנה הועלה ערב הצדעה לכבודה. בשנת 2016 שיחקה את ורד נוימן בסדרה "אורי ואלה". בשנת 2018 הופיעה בתפקיד הראשי בגרסה הבימתית לסרט "אמי הגנרלית", לרגל שנת ה-70 למדינת ישראל. בשנת 2019 גילמה את יהודית, ראש משפחת פשע קווקזית, בסדרה "המדובב". בשנת 2022 שיחקה בהצגה "צניחה חופשית" בתיאטרון חיפה לצד לאורה ריבלין. שביט הייתה נשואה למושיק פרי-פז עד פטירתו ממחלת הסרטן ב-1974. כעבור שנה, נישאה שביט בשנית למפיק אבישי דקל. השניים הורים לשני ילדים ומתגוררים בצפון תל אביב. בבחירות 1992 הצהירה שביט על תמיכתה בשמעון פרס בריצתו לראשות מפלגת העבודה. 2018 - פרס מפעל חיים מטעם ארגון אמ"י 2020 - הדלקת משואה בטקס הדלקת המשואות ביום העצמאות ה-72 למדינת ישראל 2022 - פרס מפעל חיים מהאקדמיה הישראלית לקולנוע ולטלוויזיה בתחום הילדים והנוער 1968 מיני-אלבום (EP) ראשון עם השירים: "טנגו כפר סבא", "מצילתיים", "איבדתי את אמא שלי", "שיר השירים" 1968 "הלו דולי!", מחזמר ואלבום, בכיכובה של חנה מרון ובהפקה של גיורא גודיק 1968 "דבר מצחיק קרה לי בדרך לסואץ", הצגה 1968 "השכונה שלנו" 1968 "הצד השני" 1969 "תעלת בלאומילך" 1970 "התרוממות" 1970 "לופו" 1971 "ג'אמבו" (מופע) 1971 "הקוקו והסרפן" 1972 "שוקולד מנטה מסטיק – קונגרס הצחוק הציוני הראשון" 1972 "נחצ'ה והגנרל" 1973 "הבלש האמיץ שוורץ" 1973 "מתנה משמיים" 1974 "ציפי ציפי בנג בנג", שאול ביבר- עורך 1976 "טמבולינה" מופע של שירי דני קיי, בתרגום יורם טהרלב ותקליט עם אותו שם לילדים 1977 "מדוע לפיל חדק כל כך ארוך", אלבום סיפורים לילדים 1977 "קרנבל ביער", מחזמר, עם אריה מוסקונה 1979 הצגת הקסמים "ציפי קונץ" 1979 "ציפיטפוט", אלבום 1979-1980 "ציפיטפוט" תוכנית טלוויזיה לילדים 1980 ציפי שביט בהופעת אורח בתוכנית רגע עם דודלי בתפקיד המלכה אסתר בפרק רגע עם "ציפקישפורים" 1980 "פנטסיה בארץ הפלאות" 1981 "ציפי שביט והדרדסים", אלבום 1981 "החברים שלי", אלבום 1982 השתתפה בפסטיגל 1984 "פעם אחת" (סרט טלוויזיה) 1984 דיבוב דמותה של דרדסית בסדרה "הדרדסים" ותקליט "הדרדסים באים" 1985 "ציפי ולישון", אלבום 1986 "הופה היי" בתפקיד ציפי קפיץ 1988 האלבומים: "המשפחה שלי" ו"כל הדרך עם ציפי שביט" – אלבום אוסף 1989 האלבום "אני וכל המשפחה" ותפקיד אורח בסדרה "הצצקנים" 1989 "אחד באפריל" (סרט) 1989 השתתפה בפסטיגל 1990 תוכנית הטלוויזיה "ציפי בלי הפסקה", ותפקיד אורח בתוכנית הטלוויזיה "מסיבת גן" 1992 ו-1993 שלוש קלטות וידאו לילדים על פי הספר "100 שירים ראשונים" עם נתן דטנר 1994 "הכל נשבר במשפחה" יחד עם דב רייזר 1995 החליפה את דודו טופז בהנחיית "טוטו משפחתי", שעשועון משפחתי המבוסס על סקרים ומשאלים, אשר שודר בערוץ 3 בכבלים. 1995 "למבוגרים בלבד" מופע בידור למבוגרים 1996 השתתפה בפסטיגל 1998 "מותק, הילדות התחברו", מופע משותף עם חני נחמיאס ובעקבותיו גם תוכנית טלוויזיה לילדים בשם "מותק הילדות בשבת". 1998 "טמבולינה והפיסטוקים" שתי קלטות ילדים עם ליאור כלפון. "שביט 2000". המשך לתוכנית הבידור למבוגרים בלבד ב-2002 השתתפה בהצגה "צי.פי חברה מכוכב אחר". ב-2004 השתתפה במחזמר "מאמא מיה". ב-2005 השתתפה בפסטיגל. ב-2005–2008 הופיעה בהצגת הבידור "ספונג'ה בעיר הגדולה" יחד עם חני נחמיאס ועירית ענבי. בין השנים 2007–2010 השתתפה בסדרת הילדים "100 בתנ"ך" בערוץ לוגי בתור מנהלת בית הספר החקלאי "בראשית", שולמית. 2006-2010 מנחת התוכנית "לרדת בגדול" בערוץ 10. השתתפה ב"הופ! מותק של פסטיבל" (עם שאר אומני ערוץ הופ!) - פסטיבל ילדים בחנוכה 2008 השתתפה בחנוכה 2009 ב"פסטיבל שירי הילדים" ב-2010 השתתפה בסדרה "חסמבה דור 3" בתפקיד: שלומית החובשת. בשנת 2011 החלה להופיע בהצגת הבידור "קצרות ולעניין" יחד עם חני נחמיאס ועירית ענבי. ב-2013 עלתה הקומדיה "דרושה עוזרת" בכיכובה. ב-2016 הופיעה בסדרה "סברי מרנן". בשנת 2016 שיחקה את ורד נוימן בסדרה "אורי ואלה". בשנת 2017 היא השתתפה בקליפ של השיר "קזנובה" של צמד הזמרים איב אנד ליר. הקליפ זכה לביקורות מעורבות. בשנת 2017 השתתפה במחזמר "מותק הטרול הקסום" לצד מיכל הקטנה, מיכל ינאי ועוד. בשנת 2018 הופיעה בתפקיד הראשי בגרסה הבימתית המחודשת של הקומדיה "אמי הגנרלית". בשנת 2019 השתתפה בסדרה "המדובב" בתפקיד יהודית. בשנת 2019 הופיעה בסדרה "מורובוט". בשנת 2019 השתתפה במחזמר "בילבי" בתפקיד גברת פריסיליוס. בשנת 2020 הדליקה משואה בטקס הדלקת המשואות המצולם בהר הרצל. בשנת 2020 השתתפה בפסטיגל. בשנת 2021 שיחקה בסדרה "זאת שלי". בשנת 2022 שיחקה בהצגה "צניחה חופשית" בתיאטרון חיפה. ציפי שביט, ברשת החברתית פייסבוק ציפי שביט, ברשת החברתית אקס (טוויטר) ציפי שביט, ברשת החברתית אינסטגרם ציפי שביט, ברשת החברתית טיקטוק ציפי שביט, סרטונים בערוץ היוטיוב ציפי שביט, במיזם "אישים" לתיעוד היצירה הישראלית ציפי שביט, במסד הנתונים הקולנועיים IMDb (באנגלית) ציפי שביט, באתר "אידיבי", מאגר הידע העברי לקולנוע ישראלי ועולמי ציפי שביט, באתר שירונט ציפי שביט, באתר Yandex.Music (ברוסית) ציפי שביט, באתר סטריאו ומונו ציפי שביט, דף שער בספרייה הלאומית ציפי שביט, באתר MOOMA (בארכיון האינטרנט) ציפי שביט, באתר ארכיון הסרטים הישראלי בסינמטק ירושלים ראיון מוקלט עם ציפי שביט, בתוכנית ציפורי לילה מתגעגעות בהגשת רועי בר-נתן ושחר סגל אילנה שטוטלנד, כוכב שביט: ציפי שביט סבתא לארבעה נכדים, באתר nrg‏, 11 באוגוסט 2012 קובי מידן, ‏"אנשים בלילה" עם ציפי שביט, באתר iCast‏, 18 ביוני 2013 רן בוקר, ציפי שביט: "אמנים כאן צריכים לתת מנוחה לפה, זה לא הזמן לאמירות פוליטיות", באתר ynet, 22 ביולי 2014 ערן סויסה, "אם הייתי מתחילה היום, היו אומרים, מה הגמדה הזאת רוצה מאיתנו?", באתר ישראל היום, 25 במרץ 2016 איתי סגל, 70 דברים שלמדתי, באתר "ידיעות אחרונות", 28 במרץ 2017 רן בוקר, ציפי שביט בראש ארגון פשע: "בגיל 71 למדתי להחזיק אקדח", באתר ynet, 11 ביוני 2019 יואב בירנברג, "לא חשוב בת כמה אני, חשוב מי מזריק לי את הבוטוקס", באתר "ידיעות אחרונות", 3 ביולי 2019 טלילה לוי בן-זכאי, שביבים, מעריב, 14 בינואר 1968 מלכת הילדים ציפי שביט בוחרת את השירים העבריים האהובים עליה, באתר מעריב אונליין, 8 באוקטובר 2021 חוה נובק, ציפי שביט בתפקיד "האידיוטית", מעריב, 1 באוגוסט 1983 מלי זיידמן ובר זגה, ציפי שביט, כוכבת אינסטגרם: "מבקשים ממני לתייג ואני לא יודעת איך", במדור "פנאי פלוס" באתר ynet‏, 21 באוגוסט 2019 חנה קים, תומכי פרס (רשימה חלקית): דודו דותן, דודו טופז, ציפי שביט ופולי, חדשות, 9 בפברואר 1992 רן בוקר, ציפי שביט תקבל פרס מפעל חיים על תרומתה לילדים ולנוער על המסך, באתר ynet, 29 בנובמבר 2022